Treća Božja zapovijed

Metodička preporuka za sedmi razred

Katarina Pučar

OŠ KV C.7.1.

Učenik analizira i prosuđuje čovjekovo ponašanje u svjetlu Deset Božjih zapovijedi.

OŠ KV C.7.2.

Učenik analizira i uočava kako kršćanska slika o dostojanstvu čovjeka utječe na vrednote suvremenoga društva i njegove osobne vrednote.

OŠ KV C.7.3.

Učenik analizira i objašnjava pojam čovjekovoga dostojanstva i savjesti u monoteističkim religijama i svjetonazorima.

OŠ KV A.7.1.

Učenik u svjetlu vjere otkriva vlastito dostojanstvo, vrijednost i ulogu te objašnjava ulogu vjere u rješavanju napetosti i sukoba među ljudima.

Osobni i socijalni razvoj

osr A.3.1. Razvija sliku o sebi.

osr A.3.3. Razvija osobne potencijale.

osr B.3.2.Razvija komunikacijske kompetencije i uvažavajuće odnose s drugima.

osr C.3.2. Prepoznaje važnost odgovornosti pojedinca u društvu.

Motivacija

Učenici se podijele u manje skupine u kojima moraju od ponuđenih ponašanja složiti popis dvije skupine ponašanja: što se najčešće radi u njihovim obiteljima i što Crkva uči da bi trebalo raditi u nedjelju.



Radni list se može preuzeti s poveznice: [bit.ly/TrecaRL](https://bit.ly/TrecaRL)

Nakon što su skupine izvijestile o svom radu, vjeroučitelj postavlja poticajna pitanja:

Koliko se teško u skupinama bilo dogovoriti oko poretka? Što mislite, zašto?

Usporedimo što se kod raznih skupina poklapa kao dio nedjelje vaših obitelji?

Ima li zajedničkih elemenata između rješenja u prvom i drugom stupcu? Mislite li da ih ima dovoljno? Što mislite zašto?

Središnji dio

Predavanje

Vjeroučitelj učenicima prenese osnovne informacije o poštivanju i kršenju Treće Božje zapovijedi.



Zadatak za učenike

Učenicima se predstavi tekst „Deset razloga zašto se ne perem“

1. Tjerali su me da se perem dok sam bio mali.

2. Osobe koje se peru, licemjeri su: misle da su čistije od ostalih.

3. Ima toliko vrsta sapuna da se ne mogu odlučiti koji bi bio najbolji.

4. Nekad sam se prao, ali mi je dosadilo, pa sam prestao.

5. Perem se samo u svečanim prigodama kao što su Božić i Uskrs.

6. Nitko od mojih prijatelja se ne pere.

7. Počet ću se prati kad budem stariji i prljaviji.

8. Nemam vremena za pranje.

9. U kupaonici zimi nikad nije dovoljno toplo, niti ljeti dovoljno svježe.

10. Proizvođače sapuna zanima samo profit.

Imaju zadatak odabrati tri od navedenih primjera i napisati ih u obliku izgovora zašto ljudi ne idu na misu.

Njihova rješenja se uspoređuju s originalnim tvrdnjama.

Za svaki par se traži izjašnjavanje svih učenika u razredu:

Može li navedeni razlog biti izgovor za izbjegavanje pranja?

Može li navedeni razlog biti izgovor za izbjegavanje mise?

Aktualizacija

Učenici preko pametne ploče/tableta/laptopa rješavaju zadatak kronološkog slaganja dijelova mise koji se nalazi na poveznici: bit.ly/misa365